Document ID: /roh_data/filtered/Bilingualer_Corpus_interleaved-it-rm.jsonl.gz/1836

This is a text translated from Italian to Rumantsch Grischun.
La Commissione per l'economia e le tasse sostiene la costruzione di una nuova stalla per il bestiame grosso al Plantahof e la revisione parziale della legge sulle imposte

La Commissione per l'economia e le tasse del Gran Consiglio ha discusso in via preliminare gli affari di sua competenza per la sessione di ottobre 2010 del Parlamento. Essa si è espressa all'unanimità a favore della costruzione di una nuova stalla per il bestiame grosso al Plantahof, nonché della revisione parziale della legge cantonale sulle imposte proposta dal Governo.

Per la sessione di ottobre 2010 del Gran Consiglio, la Commissione per l'economia e le tasse ha dovuto discutere in via preliminare due oggetti. Da un lato il messaggio del Governo relativo alla costruzione di una nuova stalla per il bestiame grosso presso il Centro di formazione e consulenza agraria Plantahof e dall'altro quello relativo alla revisione parziale della legge sulle imposte per il Cantone dei Grigioni.

In una prima riunione, presieduta dal granconsigliere Heinz Dudli e tenutasi alla presenza del Consigliere di Stato Stefan Engler, la Commissione ha deciso all'unanimità di chiedere al Gran Consiglio l'approvazione della costruzione di una nuova stalla per il bestiame grosso al Plantahof. Nel corso di un sopralluogo tenutosi durante la seduta, la Commissione ha potuto informarsi approfonditamente in merito al progetto e giungere alla convinzione che la costruzione di una stalla per il bestiame grosso sia importante e anche necessaria per il futuro del Plantahof. Le stalle esistenti si trovano in cattivo stato e non soddisfano più gli standard di un'agricoltura moderna. Un masterplan commissionato dal Cantone prevede ora una procedura a tappe, secondo la quale dapprima verranno realizzate le nuove stalle, un locale di mungitura, locali di formazione, un'arena, box per i vitelli, come pure depositi per la paglia e il foraggio. Prima che si possa iniziare con la costruzione, il Gran Consiglio dovrà stanziare il credito di sette milioni di franchi. In una seconda fase, che però non è oggetto di questo messaggio, dovranno poi ancora essere aggiunti un'officina e abitazioni per il personale che si occuperà degli animali. Anche questa fase andrà poi sottoposta al Parlamento per approvazione.

Nella sua seconda riunione la Commissione ha trattato il messaggio relativo alla revisione parziale della legge sulle imposte, alla presenza del Consigliere di Stato Martin Schmid. Dopo l'ultima revisione parziale di questa legge, licenziata dal Gran Consiglio solo nella sessione di giugno 2009, si rende necessaria una nuova revisione, poiché il diritto fiscale federale armonizzato ha subito delle modifiche. Inoltre, la riscossione dell'imposta alla fonte andrà trasferita dai comuni al Cantone, come previsto dalla NPC grigionese, bocciata dal Popolo il 7 marzo 2010, ma incontestata riguardo a questo punto specifico. Infine, il Tribunale federale ha emanato due decisioni che richiedono un adeguamento del diritto fiscale cantonale, necessario per garantirne la conformità costituzionale. La Commissione si è confrontata approfonditamente con l'oggetto ed è giunta unanimemente alla conclusione di raccomandare al Gran Consiglio la sua approvazione.

Persona di riferimento:

Presidente della Commissione Heinz Dudli, tel. 079 248 46 47

Organo: Commissione per l'economia e le tasse

Fonte: it Commissione per l'economia e le tasse

06.10.2010
La cumissiun per economia e taxas sustegna la construcziun d'ina nova stalla da muvel grond al Plantahof e la revisiun parziala da la lescha da taglia

La cumissiun per economia e taxas dal cussegl grond ha deliberà las fatschentas che pertutgan ses champ d'incumbensas per la sessiun parlamentara d'october 2010. La cumissiun approva unanimamain la construcziun d'ina nova stalla da muvel grond al Plantahof sco er la proposta da la regenza per ina revisiun parziala da la lescha chantunala da taglia.

La cumissiun per economia e taxas (CET) ha stuì predeliberar gist duas fatschentas per la sessiun d'october 2010 dal cussegl grond. Per l'ina la missiva da la regenza davart la construcziun d'ina nova stalla da muvel grond al center da furmaziun e cussegliaziun agricula Plantahof e per l'autra la missiva davart la revisiun parziala da la lescha da taglia per il chantun Grischun.

En ina emprima sesida – sut il presidi da deputà Heinz Dudli ed en preschientscha da cusseglier guvernativ Stefan Engler – ha la cumissiun decidì unanimamain da proponer al cussegl grond d'approvar la construcziun d'ina nova stalla da muvel grond al Plantahof. Durant la sesida ha la cumissiun pudì s'infurmar detagliadamain al lieu davart il project ed ha pudì sa persvader che la construcziun d'ina stalla da muvel grond è fitg impurtanta ed er necessaria per l'avegnir dal Plantahof. Las stallas existentas èn en in fitg nausch stadi architectonic e na correspundan betg pli al standard d'ina agricultura moderna. In plan general ch'il chantun ha incumbensà prevesa ussa in proceder en etappas, tenor il qual vegnan construids l'emprim las novas stallas, ina mulschera, locals da scolaziun, in'arena, claus per ils vadels sco er in deposit da strom e da pavel. Avant ch'ins possia dentant cumenzar a construir, sto il cussegl grond dar liber il credit da set milliuns francs. En ina segunda etappa che n'è dentant betg chaussa da questa missiva, stuessan anc vegnir agiuntads in lavuratori ed abitaziuns per las emploiadas e per ils emploiads che s'occupan dals animals. Er questa etappa stuess puspè vegnir preschentada al parlament per l'approvaziun.

En sia segunda sesida ha la cumissiun – en preschientscha da cusseglier guvernativ Martin Schmid – tractà la missiva davart la revisiun parziala da la lescha da taglia. Suenter l'ultima revisiun parziala da la lescha da taglia ch'è vegnida deliberada pir il zercladur 2009 dal cussegl grond daventa necessaria ina nova revisiun, perquai ch'igl ha dà midadas en il dretg fiscal federal armonisà. Ultra da quai duai l'incassament da la taglia a la funtauna vegnir transferì da las vischnancas al chantun, sco che la nova gulivaziun da finanzas (NGF) grischuna – ch'è vegnida refusada dal pievel ils 7 da mars 2010 – avess previs. En quest punct era la NGF incontestada. Dacurt ha il tribunal federal prendì duas decisiuns che pretendan d'adattar il dretg fiscal chantunal per al pudair mantegnair confurm a la constituziun. La cumissiun è sa confruntada detagliadamain cun il project ed è arrivada unanimamain a la conclusiun da recumandar al cussegl grond d'acceptar il project.

Infurmaziuns:

President da la cumissiun Heinz Dudli, tel. 079 248 46 47

Gremi: cumissiun per economia e taxas

Funtauna: rg cumissiun per economia e taxas

06.10.2010